

VLADA REPUBLIKE HRVATSKE

Zagreb, 23. siječnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo zaštite okoliša i energetike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o davanju prethodne suglasnosti predstavniku Vlade Republike Hrvatske za prihvaćanje amandmana drugih predlagatelja na Konačni prijedlog zakona o izmjenama i dopunama Zakona o održivom gospodarenju otpadom  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14 i 93/16), Vlada Republike Hrvatske je na sjednici održanoj 23. siječnja 2019. godine donijela

ZAKLJUČAK

Daje se prethodna suglasnost predstavniku Vlade Republike Hrvatske za:

1. Prihvaćanje amandmana Kluba zastupnika Hrvatske demokratske zajednice podnesenih dana 16. siječnja 2019. godine na Konačni prijedlog Zakona o izmjenama i dopunama Zakona o održivom gospodarenju otpadom P.Z.E. 443/1 od 16. siječnja 2019. godine.

PREDSJEDNIK

 mr. sc. Andrej Plenković

Klasa:

Urbroj:

Zagreb, 23. siječnja 2019.

**Obrazloženje**

Klub zastupnika Hrvatske demokratske zajednice je podnio amandmane na Konačni prijedlog zakona o izmjenama i dopunama Zakona o održivom gospodarenju otpadom (P.Z.E. 443/1 od 16. siječnja 2019.):

**Amandman I**

U članku 12. iza stavka 11. dodaje se stavak 12. koji glasi:

„(12) Način i uvjete provedbe postupka utvrđivanja statusa usklađenosti odlagališta s obzirom na propisane zahtjeve, način utvrđivanja količine odloženog otpada na odlagalištu i neusklađenom odlagalištu i način obračuna naknade za odlaganje komunalnog otpada iz članka 27. ovoga Zakona propisuje Vlada uredbom.“.

Obrazloženje:

Ovim amandmanom se mijenja članak 12. Konačnog prijedloga Zakona o izmjenama i dopunama Zakona o održivom gospodarenju otpadom kako bi se zadržao omaškom ispušteni stavak.

**Amandman II**

 U članku 14. stavak 1. točka 8 mijenja se i glasi:

„8. predaju miješanog komunalnog otpada u centar za gospodarenje otpadom sukladno Planu, a sve sukladno Sporazumu koje je Izvršno tijelo jedinice lokalne samouprave dužno potpisati s pripadajućim centrom za gospodarenja otpadom kojim će regulirati međusobne odnose vezane za predaju miješanog komunalnog otpada i“

Obrazloženje:

Predloženim amandmanom se mijenja članak 14. Konačnog prijedloga Zakona o izmjenama i dopunama Zakona o održivom gospodarenju otpadom kako bi se zadržao omaškom ispušteni stavak.

**Amandman III**

U članku 50. iza stavka 3. dodaje se stavak 4. koji glasi:

 „Dosadašnji stavak 4. postaje stavak 5.“.

Obrazloženje:

Ovim amandmanom se mijenja članak 50. Konačnog prijedloga Zakona o izmjenama i dopunama Zakona o održivom gospodarenju otpadom iz nomotehničkih razloga.